Valuutakriisist tingitud toorainete puudus on uudisteagentuuri BelPAN andmetel viinud sundpuhkusele umbes 600 000 valgevenelast, mis on 13% töötavast elanikkonnast. Ametlikus tööpuuduse statistikas see muidugi ei kajastu.  Valgevene Riikliku Statistikakomitee andmetel on registreeritud töötute osakaal tööealisest elanikkonnast juba aastaid alla 1% ning 2011. aasta esimese kvartali aruandes kõigest 0,7%.